Sălile de jocuri de noroc, reamenajate din cauza COVID-19. Ce reguli trebuie să respecți dacă vrei să intri.
Sălile de jocuri de noroc s-au adaptat epidemiei şi au impus mai multe măsuri de protecţie ce trebuie respectate de clienţi. Între aparatele de tip slot-machine există separatoare de protecţie. Industria jocurilor de noroc din România are peste 45.000 de angajaţi şi contribuie cu 600 milioane euro anual la bugetul statului.
Dacă vrei să mergi în sălile de jocuri de noroc trebuie să porţi mască de protecţie şi să îţi dezinfectezi mâinile. Dacă vrei să pariezi, atunci îţi vei încerca norocul singur la masă şi la distanţă faţă de ceilalţi jucători.La ruletă, din patru terminale două sunt blocate. Asta înseamnă că mai poţi juca doar cu o persoană. Iar la fiecare aparat de tip slot-machine sunt puse separatoare de protecţie."Bună ziua, bine aţi venit! Aş vrea să vă iau şi eu temperatura", îi spune angajata sălii de jocuri de noroc unui client care vrea să intre."Mesele care s-au distanţat sunt la mai bine de 1,5 m fiecare cu un singur scaun", afirmă Liviu Popovici, preşedintele Asociaţiei Joc Responsabil."Dacă nu putem asigura distanţarea, să punem nişte separatoare să asigurăm acest filtru între clienţi", adaugă Liviu Popovici.Autorul articolului: Camelia Danilov.